Канспект занятку

па адукацыйнай вобласці “Дзіця і грамадства”
 ў рознаўзроставай групе

 Таццяна Віктараўна Пашкевіч

 выхавальнік рознаўзроставай групы

 ДУА "Цырынскі вучэбна-педагагічны

 комплекс дзіцячы сад-сярэдняя школа"

 Карэліцкага раёна

 Гродзенскай вобласці

**Тэма: “**Падарожжа па краіне пажарнай бяспекі”

**Праграмны змест:**

 **5-6 гадоў: з**амацаваць уяўленне дзяцей аб правілах пажарнай бяспекі, аб карысці агню, фарміраваць навыкі дзеянняў у надзвычайных абставінах;

**4-5 гадоў:** працягваць фарміраваць веды аб пажарнай бяспецы; замацоўваць веды аб агні і яго ўласцівасцях, [аб прадметах](http://shkola.of.by/tablica-6-viniki-paspyahovasci-pa-asobnih-pradmetah.html), якія могуць з’яўляцца прычынай пажару, аб прадметах якімі можна і нельга тушыць пажар;

 садзейнічаць развіццю лагічнага мыслення, памяці, звязнай мовы выхаванцаў;

 стварыць умовы для выхавання жадання дапамагаць іншым, пачуцця адказнасці за свае ўчынкі.

**Матэрыял:**карткі да гульні “Апішы агонь”, сюжэтныя карткі да выставы “Агонь сябар – агонь вораг”, паштоўка, мяч да гульні “Небяспечныя прадметы”, прадметы - вядро з вадой, пяском, лапатка, пакрывала, цацачны вогнетушыцель, венік, газета, [каністра дзіцячая](http://shkola.of.by/mastackaya-dzicyachaya-cacka.html), тканіна;

**Падрыхтоўчая работа:**разглядванне ілюстрацый па пажарнай бяспецы, гутаркі на тэму: “ Агонь сябар - агонь вораг”, “Небяспечныя прадметы”, “Правілы паводзін з агнём”.

 **Ход занятку**

**1.Арганізацыйны момант**

 **Псіхагімнастыка “Агеньчык” .**

Дзеці ў мяне сёння вельмі радасны настрой. І я хачу ім падзяліцца з вамі. Вось ён сапраўдны агеньчык. Давайце перадаваць яго адзін аднаму. Які ў вас цяпер стаў настрой? *(Адказы дзяцей)* **Асноўная частка.**

**2. Аб’яўленне тэмы**

Сёння мы будзем гаварыць на вельмі важную тэму, [а вось на якую вы здагадаецеся](http://shkola.of.by/mihase-zarecki-kvetka-pajoklaya.html), калі адгадаеце маю загадку.

Магу я добрым быць парою,
Ваш дом нагрэю я зімою.
Калі са мною возьмуцца гуляць -
Магу пажарам хутка стаць!

- Так, мы будзем размаўляць пра агонь і пажарную бяспеку.- А для гэтага я вам прапаную адправіцца ў падарожжа па краіне “Пажарная бяспека”. Згодны?
**Сюрпрызны момант:***(з’яўляецца мышка і плача).*

-Мышка,што з табой здарылася?

 -“Я вырашыла пагрэцца каля кастру і абпаліла сабе лапку. Дрэнны гэты агонь!”

*-*Мышка, мы адпраўляемся ў падарожжа па краіне “Пажарная бяспека”. Паедзем з намі, мы табе шмат цікавага раскажам і навучым быць асцярожнай з агнём. А адправімся мы ў падарожжа на цягніку.

Дзеці наш цягнік адпраўляецца, сядаем ў вагончыкі.

**1-ая Станцыя “Апішы агонь”**

- Дзеці, агонь мы будзем апісваць пры дапамозе картак.

- [Вам трэба выбраць тую картку](http://shkola.of.by/replika-yak-pravilena-vibrace-partituru-da-efektinaga-roku.html), якая дапаможа вам апісаць агонь.
*Вожык – калючы*
*Крапіва – пякучы*
*Памідор – чырвоны*
*Апельсін – аранжавы*
*Пяро – пяшчотны*
*Чайнік, які кіпіць – гарачы*
*Вялікая матрошка – вялікі*
*Маленькая матрошка – [маленькі](http://shkola.of.by/gulenya-padarojja--lyubi-i-vedaj-svoj-kraj-maleneki-nesvijanin.html)*
*Трашчотка – траскучы*
*Смайл з выявай злосці – злы.*

Дзеці выбіраюць карткі, называюць прымету, характэрную для агню , даказваюць, чаму?

 -Вось мышка, колькі шмат розных слоў можна сказаць пра агонь. –*Адпраўляемся далей ( пад музыку)*

**2-ая станцыя “ Фотагалерэя “ Агонь-сябар, агонь- вораг”.** - Вось мы апынуліся ў фотагалерэі. Але аформіць яе мы павінны самі.Для гэтага нам неабходна выбраць фотаздымкі на якіх агонь- сябар і на якіх -вораг. Давайце разгледзім, якія фотаздымкі вы выбралі. Адзначым, дзе агонь- вораг, а дзе ён сябар.

 Выхавальнік: З даўніх часоў чалавек навучыўся дабываць агонь, з дапамогай якога можна гатаваць ежу, абаграваць жыллё. Але агонь не толькі прыносіць карысць людзям, ён можа нанесці і шкоду. З маленькага аганька можа вырасці вялікае полымя, якое знішчае ўсё навокал.Каб не здарылася бяды, трэба ведаць правілы пажарнай бяспекі.

 - Якія правілы нам трэба захоўваць, каб не здарылася бяда?

Малайцы. Я задаволена вашымі адказамі. Сядаем у вагончыкі і адпраўляемся далей.

**3-ая станцыя “Незвычайны аганёк”(** гульня з мячом).

-Давайце пагуляем. Уявіце сабе, што наш мяч – гэта агеньчык. Я буду кідаць мяч, а вы мне называць прадметы, якія могуць з’яўляцца прычынай пажару

( тэлевізар, прас,запалкі, разетка, свечка, газавая пліта, праводка, печка, газавы балон, папяросы і г.д.). -Едзем далей! (пад музыку)

**4-ая станцыя “ Чым можна патушыць агонь?”**

Дзеці , я знайшла паштоўку. Давайце пачытаем, што там напісана. Цікава, тут нейкі верш. Вы жадаеце яго паслухаць?

Чытанне ўрыўка верша” Путаница”

“ *А лисички взяли спички,*
*К морю синему пошли,*
*Море синее зажгли.*
*Долго,*[*долго крокодил*](http://shkola.of.by/vavilonskaya-astrologiya.html)
*Море синее тушил*
*Пирогами и блинами,*
*И сушёными грибами”.*

- Як вы лічыце, ці правільна героі верша тушылі пажар?

- Давайце з вамі [паглядзім уважліва на стол](http://shkola.of.by/gukajce-dzeci-maslenicu-scenarij-svyata-dlya-drugoj-malodshaj.html), колькі тут розных прадметаў. Нам неабходна іх падзяліць на прадметы, якімі можна тушыць, а якімі нельга тушыць пажар. Дзелімся на дзве групы.

І група: выбірае прадметы, якімі можна патушыць пажар.

ІІ група: выбірае прадметы, якімі нельга тушыць пажар.

- Будзьце ўважлівымі.

- Праверка групавой работы (адказы 2-3 дзяцей).

 **Выхавальнік**: Есць людзі, чыя работа- перамагаць агонь і выратоўваць людей.Яны адважныя, моцныя, смелыя.

- Вы здагадаліся, пра якіх людзей ідзе размова?

 **Выхавальнік:** У час дзяжурства ім прыходзіцца пастаянна чакаць сігналу трывогі. Калі такі сігнал паступае, выратавальнікі ў лічаныя хвіліны апранаюць баявое адзенне, займаюць сваё месца ў машынах, на якіх выязджаюць па адрасе на дапамогу людзям. Выратавальнікі носяць спецыяльнае адзенне. Яно служыць аховай ад вады ,высокай тэмпературы.

- Дзеці, скажыце, калі пажар ужо здарыўся, па якім нумары мы можам аб гэтым паведаміць?

- Што неабходна гаварыць, калі вы выклікаеце пажарных?

(Старэйшыя дзеці называюць назву вёскі, хатні адрас, прозвішча, імя; малодшыя – назву вёскі, прозвішча, імя).

-Давайце ў гульні яшчэ раз напомнім, як неабходна паводзіць сябе ў дадзенай сітуацыі.

**Выхавальнік**: Паслухайце мяне ўважліва і запомніце

“Помні кожны грамадзянін , Пажарны нумар 101”. Давайце ўсе разам паўторым гэтае правіла.

- А цяпер сядаем у вагончык і адпраўляемся ў групу.
**3.Вынік занятку**

 Наш занятак заканчваецца. Давайце яшчэ раз успомнім правілы пажарнай бяспекі. Для гэтага пагуляем у гульню “Святлафор”. У кожнага з вас ёсць дзве сігнальныя карткі - чырвоны і зялёны кружочкі. Я называю дзеянні. Калі вы згодны, то падымаеце зялёны сігнальны знак, а калі не - то чырвоны.

- Будзем гуляць з запалкамі.

-З дапамогай агню будзем гатаваць ежу.

-Схаваемся ў шафу ў час пажару. –Тушыць пажар можна пяском, вадою. – Чалавек, які выратоўвае людзей у час пажару называецца - выратавальнік.

- У пажарную службу будзем званіць па нумары 101.

**Выхавальнік:**  Дзеці, вы былі вельмі актыўнымі, уважлівымі, паказалі, што ведаеце шмат правілаў па пажарнай бяспецы. Самае галоўнае - заўсёды выконваць іх. Зараз я прапаную стаць у круг, перадаць адзін аднаму мяч і сказаць, што вам спадабалася на занятку.

 - Як вы лічыце, справіліся вы з заданнямі?

- Што запомнілася з занятку?

- Мышка, [а ты зразумела](http://shkola.of.by/znachice-nu-tak-prada-geta-samae-yak-toj-kaza-zrazumela-skajam-v2.html), як трэба сябе паводзіць з агнём?

- Рабяты, давайце яшчэ раз прагаворым правілы пажарнай бяспекі.